ઈરાકમાં જે ભારતીયોનાં મોત થયાં છે તેમાં મોટા ભાગના ૨૬ થી ૩૫ વર્ષની વયના હોવાનું જાણવા મળે છે અને આઈએસના આતંકીઓએ તેમની માથામાં ગોળી મારીને બર્બરતાથી હત્યા કરી હોવાનું પણ બહાર આવ્યું છે. દરમિયાન વડા પ્રધાન નરેન્દ્ર મોદીએ ઈરાકમાં માર્યા ગયેલા ૩૯ ભારતીયના પરિવારોને ૧૦ લાખ રૂપિયાની સહાય કરવાની જાહેરાત કરી. આ પહેલાં ૩૮ ભારતીયોના અવશેષ અમૃતસર એરપોર્ટ પર લાવવામાં આવ્યા હતા, જે પૈકી ૨૭ પંજાબના હતા.